paragraph_text: Laša Šavdatuašvili počeo je osvajati odličja još u mlađim uzrastima. 2010. godine osvaja Iliadis kup, 3. mjesto na prvenstvu Gruzije i 1. mjesto na Europskom kupu. Sve u konkurenciji juniora. Naredne godine na Iliadis kupu osvaja 2. mjesto, uzima srebro na svjetskom prvenstvu, te zlata na Gruzijskom prvenstvu, Europskom prvenstvu i Europskom kupu. Također sve u konkurenciji juniora. Iste godine, u seniorskoj konkurenciji osvaja broncu na prvenstvu Gruzije. Od 2012. godine bori se u seniorskoj konkurenciji. Osvaja Svjetske kupove u Tbilisiju, Pragu i Buenos Airesu. Na Europskom prvenstvu u Čeljabinsku osvaja broncu u pojedinačnoj konkurenciji (do 66 kg), te momčadsko zlato.